ঘোষণার পর জেলাপ্রশাসক মোঃ আলী হোসেন প্রধানমন্ত্রীকে সুইচ টিপে ফলক উন্মোচনের অনুরোধ জানান। কিন্তু প্রধানমন্ত্রী কিছুতেই সুইচে টিপ দিচ্ছিলেন না। এ কারণে সেখানে উপস্থিত সবাই হতবাক। দেশের সরকার প্রধান কি তাহলে অনুষ্ঠানে কোন ত্রুটি দেখতে পেয়েছেন? কিন্তু কেউ কিছু বলার সাহস পাচ্ছিলেন না। পরক্ষণেই সবাই বুঝতে পারলেন প্রধানমন্ত্রী হাতের ইশারায় কাউকে ডাকছেন। জেলাপ্রশাসক মোঃ আলী হোসেন তখন ঘাবড়ে যান। সামনে, পেছনে আর আশপাশে তাঁর চোখ ঘুরপাক খাচ্ছিল। তিনি বোঝার চেষ্টা করছিলেন মাননীয় প্রধানমন্ত্রী হাতের ইশারায় কাকে ডাকছেন।